കാബൂള് എയര്പോര്ട്ട് ആക്രമണത്തിനു തിരിച്ചടി നല്കാന് അമേരിക്ക നടത്തിയ ഡ്രോണ് ആക്രമണം അമ്ബേ പരാജയപ്പെട്ടു ഐസിസ് ഭീകരന്മാരെന്ന് പറഞ്ഞ് കൊന്നു തള്ളിയത് അമേരിക്കയെ സഹായിച്ച ആരോഗ്യ പ്രവര്ത്തകരെയും ഏഴു മക്കളേയും മറ്റു രണ്ട് കുട്ടികളേയും മാപ്പും നഷ്ടപരിഹാരവുമായി അമേരിക്ക ഒടുവില് രംഗത്ത് ഭീകരാക്രമത്തില് 13 സൈനികരുടെ ജീവന് നഷ്ടപ്പെട്ടതിനു പുറമേ അമേരിക്കയെ നാണം കെടുത്തിക്കൊണ്ട് പ്രതിരോധമന്ത്രാലയം കുറ്റസമ്മതം നടത്തിയിരിക്കുന്നു.. കാബൂള് വിമാനത്താവളത്തിലെ ആക്രമണത്തിന് പ്രതികാരമായി അമേരിക്ക നടത്തിയ ഡ്രോണ് ആക്രമണത്തില് കൊല്ലപ്പെട്ടത് ഐസിസ്കെ ഭീകരര് അല്ലെന്നും ഒരു ആരോഗ്യ പ്രവര്ത്തകനും ഏഴു കുട്ടികള് ഉള്പ്പടെ അയാളുടെ ഒമ്ബത് കുടുംബാംഗങ്ങളാണ് ആ ആക്രമണത്തില് കൊല്ലപ്പെട്ടതെന്നും പെന്റഗണ് സ്ഥിരീകരിച്ചു. അമേരിക്ക നടത്തിയ പ്രത്യാക്രമണം തീര്ത്തു വലിയൊരു തെറ്റായിപ്പോയി എന്ന് യു എസ് സെന്ട്രല് കമാന്ഡ് മേധാവി ജനറല് ഫ്രാങ്ക് മെക്കെന്സി പറഞ്ഞു. ആക്രമണത്തില് മരണമടഞ്ഞവര് ഐസിസ് കെ ഭീകരരോ അമേരിക്കയ്ക്ക് മറ്റെന്തെങ്കിലും വിധത്തില് ഭീഷണിയായവരോ അല്ലെന്നും അദ്ദേഹം മാധ്യമങ്ങളോട് പറഞ്ഞു. കാബൂള് വിമാനത്താവളത്തിലെ ആക്രമണവുമായി ബന്ധപ്പെട്ട് രഹസ്യാന്വേഷണ ഉദ്യോഗസ്ഥര്, ആരോഗ്യപ്രവര്ത്തകനായ സമേരി അഹമ്മദിയെ നിരീക്ഷണത്തിലാക്കിയിരുന്നു. ഇയാളുടെ വാഹനത്തില് സാധനങ്ങള് കയറ്റുന്നത് കണ്ട് അത് ആയുധങ്ങളെന്ന് തെറ്റിദ്ധരിച്ചാണ് ആക്രമിച്ചതെന്ന് അദ്ദേഹം വെളിപ്പെടുത്തി. എന്നാല്, പിന്നീട് അവ വെള്ളത്തിന്റെ ജാറുകളാണെന്ന് തെളിഞ്ഞു. ഡ്രോണ് ആക്രമണത്തില് വന്സ്ഫോടനം ഉണ്ടായതിനാല് കാറിനകത്ത് സ്ഫോടക വസ്തുക്കളായിരുന്നു എന്നായിരുന്നു അമേരിക്ക വാദിച്ചിരുന്നത്. എന്നാല് ഡ്രൈവ് വേയില് ഉണ്ടായിരുന്ന ഒരു പ്രൊപ്പെയ്ന് ടാങ്കാണ് ഉഗ്ര സ്ഫോടനത്തിന് വഴിതെളിച്ചതെന്ന് അന്വേഷണത്തില് തെളിഞ്ഞു. തങ്ങളുടെ സൈനികരെ കൂടുതല് ആക്രമണങ്ങളില് നിന്നും സംരക്ഷിക്കണമെന്ന ഉദ്ദേശത്തോടെ ചെയ്ത ആക്രമണമാണെന്നും അതില് മരിച്ച നിരപരാധികളുടെ ബന്ധുക്കളോടും സുഹൃത്തുക്കളോടും മാപ്പ് അപേക്ഷിക്കുന്നതായും മെക്കന്സി പറഞ്ഞു. മരണമടഞ്ഞവരുടെ കുടുംബാംഗങ്ങള്ക്ക് നഷ്ടപരിഹാരം നല്കാനുള്ള നടപടികള് പൂര്ത്തിയായി വരികയാണെന്നും അദ്ദേഹം പറഞ്ഞു. കുടുംബാംഗങ്ങള് നല്കിയ വിവരവും അതുപോലെ പ്രാദേശിക തലത്തില് ശേഖരിച്ച വിവരവുമാണ് ആ കാര് 43 കാരനായ അഹമ്മദി എന്ന ആരോഗ്യ പ്രവര്ത്തകന്റെതാണെന്ന് തെളിയിച്ചത്. അമേരിക്കന് സൈന്യത്തോട് ചേര്ന്ന് പ്രവര്ത്തിച്ചിരുന്ന വ്യക്തിയായിരുന്നു അഹമ്മദി. അയാളും അയാളുടെ ഒമ്ബത് കുടുംബാംഗങ്ങളുമാണ് ആക്രമണത്തില് കൊല്ലപ്പെട്ടത്. വീട്ടിലേക്കുള്ള വഴിയില് കാര് നിര്ത്തി അതില് വെള്ളത്തിന്റെ ജാറുകള് കയറ്റുന്നതിനിടയിലായിരുന്നു ആക്രമണം ഉണ്ടായത്. അപ്പോള് അവിടെ അയാളുടേയും സഹോദരന്റെയും കുട്ടികള് കളിച്ചുകൊണ്ട് നില്ക്കുകയായിരുന്നു. തെറ്റായ ഈ ആക്രമണത്തിന് ഉത്തരവാദികള് ആരെന്ന് കണ്ടെത്തിയോ എന്ന ചോദ്യത്തിന് അന്വേഷണം നടന്നുകൊണ്ടിരിക്കുകയായിരുന്നു എന്നായിരുന്നു മെക്കന്സി മറുപടി പറഞ്ഞത്. അടുത്ത ആക്രമണത്തിന് ഒരു വെളുത്ത ടൊയോട്ട കൊറോള കാര് ഭീകരര് ഉപയോഗിക്കും എന്ന് അമേരിക്കന് രഹസ്യാന്വേഷണ ഏജന്സികള്ക്ക് വിവരം ലഭിച്ചിരുന്നു. അഹമ്മദിയുടേതും ഒരു വെളുത്ത ടയോട്ട കൊറോള കാര് ആയിരുന്നു. അതാണ് തെറ്റിദ്ധാരണയ്ക്ക് ഇടയാക്കിയത്. Stories you may Like